સ્પિનર કુલદીપ યાદવની વેધક બોલિંગ અને રોહિત શર્માની શાનદાર સદીની મદદથી પ્રથમ વન-ડેમાં આઠ વિકેટે ભવ્ય વિજય હાંસલ કરનારી ભારતીય ટીમ હવે શનિવારે રમાનારી બીજી વન-ડે ક્રિકેટ મેચમાં ઇંગ્લેન્ડને હરાવીને સિરીઝ હાંસલ કરી લેવાના ઇરાદા સાથે ઉતરશે. ભારત અને ઇંગ્લેન્ડ વચ્ચેની ત્રણ મેચની સિરીઝની બીજી વન-ડે શનિવારે અહીંના લોર્ડ્ઝ ખાતે રમાશે. ભારતીય સમય મુજબ બપોરે 3.30 કલાકે મેચનો પ્રારંભ થશે..